Na osnovu člana 102 i 103 Zakona o izboru odbornika i poslanika („Službeni list RCG“, br. 4/98, 5/98, 17/98, 14/00, 9/01, 41/02, 46/02, 48/06 i 56/06 i „Službeni list CG“, br. 46/11, 14/14, 47/14, 12/16, 60/17, 10/18 i 109/20), Izborna komisija Prijestonice Cetinje, na sjednici održanoj dana 15.06.2023. godine, donijela je

**O D L U K U**

**O raspisivanju izbora za izbor poslanika u Skupštinu Crne Gore na biračkom mjestu broj 16 – LPO II**

1. Raspisuju se ponovni izbori za izbor poslanika u Skupštinu Crne Gore na biračkom mjestu broj 16 – LPO II u Cetinju.
2. Ponovni izbori na biračkom mjestu broj 16 – LPO II održat će se dana 22.06.2023. godine.
3. Ova Odluka stupa na snagu danom donošenja.

**O b r a z l o ž e nj e**

Izbornoj komisiji Prijestonice Cetinje je dana 14.06.2023. godine od strane kandidata za poslanika na izbornoj listi SDP – Za našu kuću Nikole Đuraškovića predat prigovor br. 01-022/23-204, u kojem se, izmedju ostalog, navodi da je u zapisniku o radu biračkog odbora konstatovano da je na biračkom mjestu broj 16 – LPO II 362 birača svojim potpisom u izvodu iz biračkog spiska identifikovano da su glasali. U zapisniku o radu biračkog odbora broj upotrijebljenih glasačkih lsitića je za jedan veći i iznosi 363. Dakle, 362 birača je svojim potpisom potvrdilo da je sotvarilo pravo glasa, dok je broj upotrijebljenih glasačkih lsitića koji su pronadjeni prilikom uvida u izborni materijal 363.

Član 89 stav 9, izmedju ostalog, propisuje: ako se utvrdi da je broj glasačkih listića u glasačkoj kutiji veći od broja birača koji su identifikovani u izvodu iz biračkog spiska da su glasali, birački odbor se raspušta i imenuje novi, a glasanje na tom biračkom mjestu se ponavlja. Rezultati glasanja na tom biračkom mjestu utvrdjuju se poslije ponovljenog glasanja.

Na osnovu izloženog odlučeno je kao u dispozitivu Odluke.

Odluka stupa na snagu danom donošenja.

Broj: 01-022/23-

Cetinje, 15.06.2023. godine

IZBORNA KOMISIJA PRIJESTONICE

S E K R E T A R K A P R E D S J E D N I K

Mirjana Latković Marko Brnović